SUB STEAGUL NEGRU: 
AVENTURILE PIRATULUI MORGAN 


SOUS LE PAVILION NOIR: 
AVENTURES DE MORGAN LE PIRATE 


NR. 25 


XX XXX 


PE RUGUL RAJAHULUI' 


VA 140 


Traducere din franceză MAREŞ I. DORU 


După original, editura: A. Eichler, édit, impr., Paris. 

In anul 1907 German publisher Verlag Moderner Lektüre 
began a successful run of 240 original stories of Morgan's 
adeventure. These were translated by Eichler into French. 


1 SUR LE BÜCHER DU TAJAH. 


O vânătoare de tigri în junglă 


Într-o pădure mlăştinoasă ce poartă acum numele de 
Sounderbounds, se auzi un urlet teribil şi lung, care se termină 
cu un vuiet surd şi sinistru. 

Era regele pădurii, tigrul, care scotea aceste sunete lugubre, 
un ecou al furiei sale şi al ardorii de răzbunare. 

Acest urlet şi această dorinţă de a se răzbuna nu era 
nemotivată: a fost atacat el, regele singurătăţii, şi tigroaica, care 
îl însoțea în toate incursiunile sale, a fost rănită mortal de un 
glonţ bine tintit. 

Glontul pornise din muscheta unui om al cărui aspect era cel 
putin insolit în acest deşert. Nu era unul dintre acei hindusi care 
au obiceiul de a vâna tigri în junglă cu ajutorul puternicilor 
elefanţi, dar era un tânăr, impozant, îmbrăcat cu o haină roşie, 
acoperit cu o pălărie de fetru împănată, şi a cărui mână trebuia 
să fie mai obişnuită cu mânuirea spadei şi a pistoletului decât a 
archebuzei. 

Veşmântul roşu părea a stârni furia tigrilor. Monstrul pe care 
vânătorul străin îl împuşcase dintr-un foc îl atacase cu furie, iar el 
dovedind mult sânge rece şi multă precizie, îi străpunse craniul 
cu un singur glonţ. 

In acel moment el auzi foarte aproape răgetul unui alt tigru, şi 
în mod sigur mai existau şi alţii în junglă. 

Omul cu veşmântul roşu îşi reîncărcase deja arma. El privi cu 
atenţie în jurul său, pentru a nu fi surprins şi a percepe fiarele 
feroce la timp. 

— Căpitane, aveţi grijă! strigă din spatele lui o voce care 
venea din pădure. Nu fiţi un viteaz aşa imprudent. Se pare că aici 
există o întreagă haită de tigri. 

Temerarul vânător nu avu nici dorinţa dar nici timpul de a ţine 
cont de avertismentul primit. Tigrul al cărui tovarăş a fost ucis 
venea drept asupra lui răgind, şi se auzeau sunete asemănătoare 
un pic mai departe. 

Vânătorul ţinea ochii fixati spre punctul din care urma să 
apară cel mai apropiat adversar. Nu a avut timp nici un moment 
să-şi întoarcă capul pentru a găsi motivul zgomotului ce se auzea 
în dreapta sa, căci capul unui enorm tigru răsări deja din tufiş, şi 
fiara era gata de săritură. Dar archebuza era pregătită. Glontul 
porni, şi, cu aceeaşi siguranţă ca mai înainte, proiectilul pătrunse 

in ochiul animalului, care fácu un salt prodigios in spate si cäzu 
greu în junglă. 

Era o lovitură magnifică; dar imediat apărură noi pericole. Alte 
fiare erau foarte aproape, şi se zări blana dungată a celui de-al 
treilea monstru. 

Omul cu veşminte roşii nu a avut timpul necesar de a-şi 
reîncărca arma. El aruncă arma şi scoase din centură două 
pistoale; dar acestea erau insuficiente împotriva unei fiare atât 
de puternice, şi descărcarea lor nu făcu decât să irite mai tare 
fiara. Viteazul vânător urma să fie făcut bucățele de 
formidabilele gheare ale enormului tigru? 

In momentul acela, un zgomot, la început vag, de paşi grei şi 
apăsaţi, de tufişuri rupte şi culcate la pământ deveni tot mai clar; 
ceva trecu prin aer ca un fulger şi lovi tigrul, a cărui elan a fost 
curmat. 

Monstrul scoase un strigăt de durere prelungit şi, spre marea 
uimire, la fel spre marea satisfacţie a vânătorului străin, se 
rostogoli în mijlocul ierburilor înalte, şi nu se mai ridică. 

Vânătorul îşi întoarse capul, şi, la dreapta, la câţiva paşi 
distanţă, văzu un elefant gigantic, ce nu era sălbatic, îmblânzit şi 
dresat evident pentru vânătoarea de tigri. Un pic mai departe, se 
vedea sosind un al doilea. 

Aceşti elefanţi erau conduşi de către mahutf şi purtau în spate 
un soi de turn, madjan?. Primul mai ales, era somptuos 
impodobit, iar bogátia micului edificiu indica evident faptul cá 
servea drept adápost unui personaj distins. 

Vânătorul se aştepta să vadă un oarecare print indigen ce se 
deda plăcerii unei vânători de tigri; dar nu era acolo decât o 
tânără hindusă, care îl fixa cu uimire pe străinul în catifea cu 
ochii ei mari şi negrii, strălucitori. 

Tânărul om, aruncând o privire asupra fiarei muribunde, 
înţelese cu ce armă frumoasa tânără împuşcase tigrul. Cu o forţă 
incredibilă şi precizie de necrezut, mâna sa fină a lansat un 
pumnal otrăvit, care se i înfipsese în gât paralizându-l 
instantaneu. 

Se auzeau încă urletele altor fiare, care se îndepărtau rapid. 
Apropierea elefanților îi puse pe fugă, căci tigrii evită de obicei, 
mai ales în timpul zilei, de a ataca aceşti coloşi, aproape 
invulnerabili, a căror trompă îi poate sugruma sau sfârteca 


2 Mahuti (karnaci) - conducători de elefanţi. 
3 Madjan - lectică purtată de elefanţi în spate. 

rinichii. 

Tánára femeie - o printesá, fárá indoialá - tocmai descoperi 
cadavrele celorlalţi doi tigri, şi acum îl privea pe străinul cu haină 
roşie cu un sentiment ce depăşea uimirea. Acesta îşi scoase 
larga pălărie plină de pene pentru a o saluta. 

— Cine eşti dumneata? întrebă ea într-o franceză perfectă. 
Dumneavoastră nu semänati cu europenii ce fac comerţ aproape 
de noi, unde au şi întemeiat colonii. Apartineti francezilor din 
Pondicherry? Nu, fără îndoială, fiindcă voi nu sunteţi îmbrăcaţi ca 
ei. 

— Nu; eu locuiesc pe mári, unde sunt rege, ráspunse cu 
mândrie tânărul om. Vă exprim aici, prinţesă - căci este uşor să 
vă recunosc rangul - întreaga mea recunoştinţă. Nu sunt sigur că 
puteam reîncărca arma mea la timp, şi, cu un al treilea tigru, 
urma să duc o luptă teribilă corp la corp, fără să socotesc 
celelalte fiare, care m-ar fi atacat, şi pe care le-aţi pus pe fugă. 

— Dar de ce vă aventurati aşa singur, în junglă? spuse cea 
căruia străinul îi dăduse titlul de prinţesă. Nu vă serviţi ca alţii de 
elefanţi. Nu aveţi alţi vânători, sau de servitori, care să vă 
însoţească? 

— Ba da, dar au rămas în urmă, răspunse cu mândrie tânărul 
om. Această vânătoare periculoasă m-a atras. Voiam să văd regii 
pădurilor în habitatul lor şi să aflu prin experienţă ce înseamnă 
jungla. Dar cine sunteţi dumneavoastră, şi cui îi datorez atâta 
recunoştinţă? 

— Eu sunt Saida, soţia rajahului din Avarapur, răspunse 
frumoasa tânără femeie. lubesc şi eu vânătoarea de tigri, şi mă 
bucur că sosirea mea v-a scutit de o luptă ce putea deveni 
periculoasă cu această fiară feroce. 

Nu era nimic nenatural. Evident, această tânără femeie, 
aproape o tânără fată, de o frumuseţe delicată şi de o minunată 
perfecţiune a formelor, se simţea instinctiv atrasă de tânărul şi 
frumosul străin. Cei care o însoțeau, din contră, îl vedeau cu ochi 
răi pe europeanul ce călca pământul sacru al ţării lor. 

— Astfel, soţul domniei voastre vă lasă să vă expuneti singură 
pericolelor? întrebă tânărul om pe un ton plin de reproş. El se 
preocupă atât de puţin de o soţie atât de vitează şi frumoasă? 

Obrajii vânătorului se colorară făcând acest compliment, cu 
toate că, în tonul său, nu se simţea pic de lingusire. 

— Soţul meu este bătrân şi bolnav, răspunse ea imediat. El nu 
mai poate participa la vânătoarea tigrilor. Cât despre mine, eu 
sunt protejată de escorta mea şi perfect în stare de a o scoate la 

capát cu fiarele sálbatice, dupá cum ati putut vedea acum. 

Stráinul fácu un semn masinal de aprobare. El párea deja sá 
stie la ce sá se astepte din partea hindusilor si cum stau lucrurile 
în India. Nu era rar, la ei, ca un print bătrân, având deja, putem 
spune aşa, un picior în groapă, să se căsătorească cu o femeie 
tânără. 

Escorta prinţesei nu auzi nici un cuvânt din această discuţie, 
dar ei priveau cu un aer ostil pe acest om, pe care îl considerau 
suspect. 

Brusc auziră noi voci într-un limbaj ce nu era înţeles de 
hinduşi. Doi oameni, tineri şi bine înarmaţi, îşi făceau cu greutate 
o cărare prin hátis. Nu au fost deloc impresionați văzând tigrii 
sacrificați. 

— Nu mi-o luaţi în nume de rău, căpitane, strigă unul din ei; 
dar bătrânul Andre are dreptate când spune că nu vă este frică 
nici de Diavol în persoană. Noi eram îngrijoraţi de moarte 
gândindu-ne la tine, Cornelius cu mine, fără să vorbesc de Klas, 
care, în ciuda picioarelor lungi, a rămas încurcat în tufişuri. Urla 
ca un câine ciobănesc, bravul băiat! Pretindea că tigrii deja v-au 
devorat. 

— Ei bine! răspunse Morgan, căci tocmai el era cel ce voia să 
se distreze, şi, în mod excepţional, a abandonat nava aproape de 
tárm si a pătruns în junglă pentru o vânătoare de tigri. După cum 
vedeţi sunt încă în viaţă, şi nu am nimic. Duceţi aceşti doi tigri; 
dar numai pielea bestiilor. 

— Ştiţi că există şi un al treilea culcat aici, în iarbă, observă 
Cornelius. 

— Acela, este o tânără prinţesă, aici, care l-a ucis, în 
momentul în care eram într-o situaţie mai mult decât critică. 
Pielea îi revine de drept. 

In acel timp, escorta prinţesei se hotărâră să se întoarcă şi 
urcară tigrul vânat pe unul dintre elefanţi. 

Morgan îşi ridică de câteva ori pălăria cu pene pentru a o 
saluta pe frumoasa prinţesă, care îi răspunse cu priviri 
binevoitoare pline de simpatie. 

Elefanții se îndepărtară cu pasul lor lent, dar ferm, şi tânăra 
femeie întoarse de câteva ori capul spre străin, ca pentru a-şi 
întipări adânc în inimă imaginea viteazului vânător. 

Morgan însuşi simţi ceva ciudat. Un inexplicabil presentiment 
îi spunea că relaţiile lor nu se vor rezuma doar la această 
întâlnire pasageră, că lui îi era destinat să o mai întâlnească, într- 
o circumstantá importantă şi solemnă, pe această persoană 

minunată, faţă de care s-a ataşat după prima privire. 

În acest timp, cei trei tineri însoțitori ai lui Morgan, Cornelius, 
lacob şi Klas - ultimul sfârşi prin a-i ajunge pe ceilalţi - se 
apucară să jupoaie cei doi tigri de pielea lor magnifică, în timp ce 
Morgan, reîncărcându-şi archebuza, era nu departe de a saluta 
cu tirul său infailibil prima fiară ce se arăta. Dar nu apăru nici o 
altă fiară mare. După moartea celor trei tigri şi sosirea 
elefanților, ei s-au retras în mod sigur în adâncul junglei. 

Klas şi lacob purtau triumfal pieile de tigru, pe calea de 
reîntoarcere pe coastă. Vasul negru era la ancoră într-un colţ 
ascuns. Era rândul Indiei de a fi vizitată de Morgan, care socotea 
că legăturile bune cu această parte a lumii atât de bogată în 
minuni îi vor aduce o pradă bogată. 

Se reîntoarse încet înspre vasul negru, şi, încă odată, Morgan 
se surprinse privind în direcţia în care dispărură elefanții 
prinţesei. 

Prin urmare, viteazul căpitan avea mintea trează ce lucra 
mereu. Cu un fel de premonitie ce era un dar al său, ştia că, pe 
această coastă a Indiei, se va derula o nouă aventură în care va 
fi amestecată tânăra prinţesă ce îi salvase viaţa în momente de 
grea cumpănă. 


TIGER HUNTING WITH ELEPHANTS IN INDIA. 


Moartea Rajahului 


Câteva zile mai târziu, în colonia franceză de la Pondicherry, 
unde francezii făceau cu hinduşii un comerţ înfloritor, câţiva 
negutätori erau aşezaţi sub nişte palmieri umbroşi, în jurul unei 
mese unde li se serveau băuturi răcoritoare. 

Acest boschet de palmieri făceau parte dintr-un han din port 
ţinut de un hindus cu faţa măslinie. Acolo, se întâlneau des 
coloniştii francezi si negutätorii de diverse naţionalităţi ce 
bârfeau sau tratau afaceri. Hanul era frecventat şi de marinari 
sau ofiţeri ale navelor, aflate mereu în număr mare în rada 
portului. 

Nimic nu dădea de bănuit că, în această seară doi oameni, 
îmbrăcaţi ca nişte simpli marinari, şi care, după toate aparențele, 
aparţineau vreunei nave comerciale ancorată în vecinătate, au 
venit să se aşeze nu departe de grupul comercianților, în partea 
plină de umbră. 

Aceşti doi oameni erau tineri; iar unul arăta a fi destinat a 
ocupa un rang mai înalt decât indica haina lui de marinar. La 
prestanta sa, la figura sa bărbătească şi nobilă, ghiceai că era 
unul dintre acei oameni ce au misiunea de a comanda altora, şi 
că, de pe buzele sale trufaşe, cad, în mod obişnuit, ordine 
incontestabile şi de neocolit. 

Cei doi nou veniţi se aşezară linistiti într-un colţ şi comandară 
băuturi răcoritoare. 

Ei nu aveau aerul de a se preocupa de ceea ce se întâmpla în 
jurul lor, dar un observator înţelept ar fi putut remarca totuşi că 
ei plecau urechea cu atenţie la conversațiile vecinilor. 

Am spus că ei se aşezaseră nu departe de un grup numeros de 
negutátori francezi, oameni bogaţi şi prosperi, stabiliti în 
Pondicherry. Aceşti comercianţi făceau afaceri înfloritoare cu 
hinduşii, care nu se sfiau să cheltuiască sume importante pentru 
a procura unele produse europene. Ei cumpărau adesea 
încărcături întregi, pe care le revindeau în parte ei înşişi, iar altă 
parte prin intermediari ce le duceau în interiorul ţării. La acest 
negot, aveau câştiguri considerabile, şi puteau trăi ca nişte prinți 
în locuinţele lor luxoase din Pondicherry. 

— Ei bine! Cum vă merg afacerile? întrebă unul dintre ei. Aveţi 
nişte figuri fngrijorate! Cu toate acestea am cumpărat 
încărcăturile a două vase la preţuri bune, şi aceasta ne va aduce 

un profit gras. 

— Nici pe departe atât cât crezi, răspunse alt negutátor. Ştii ca 
şi mine că doar de puţin timp am primit permisiunea de a face 
comerţ în principatul Avarapur, comerţ interzis până acum; şi 
exact lucrul acesta voiam să-l facem vânzând acolo cea mai 
mare parte a încărcăturilor despre care vorbeai. Ei bine! Nu mai 
departe de ieri, unul dintre distribuitorii noştri indigeni a spus că 
totul este un haos. Bătrânul rajah ce guverna ţinutul este pe 
moarte, fără nici o speranţă de vindecare. Asta va aduce 
perturbări considerabile şi prelungite în comerţ; iată ce mă 
preocupă. 

— Aiurea! Ce ne poate dăuna acest lucru? spuse altul. Putem 
oferi mărfurile noastre altor principate; şi asta nu ne va 
împiedica să realizăm câştiguri frumoase. 

— Dar nu ca în Avarapur, suspină primul negutätor; aici 
puteam obţine nişte preţuri nesperate. Este într-adevăr mare 
păcat că rajahul acestui principat trage să moară. Tara a fost 
atât de mult închisă comerţului european că, de la recenta 
autorizare, produsele noastre se vând uşor şi avantajos. Cine ştie 
dacă succesorul va fi la fel de binevoitor cu europenii. Să 
presupunem că acest lucru chiar se va întâmpla, va trece mult 
timp înainte de a face cu adevărat afaceri în principat. La 
moartea unui principe, indigenii se gândesc la cu totul altceva 
decât să ne cumpere mărfurile noastre. Vor avea loc sărbători 
funerare, lupte de animale, şi, dacă nu mă înşel, se prevede o 
atracţie mult mai mare încă. După câte am auzit, rajahul 
părăseşte o tânără soţie. Ori, noi cunoaştem galantul obicei al 
ţării prin care se cere ca tânăra văduvă să fie arsă de vie pe 
rugul soţului ei. Aceasta este marea ceremonie la care hinduşii 
tin în mod special, oricât de atroce ar fi. 

Aceste ultime cuvinte făcură pe cei doi marinari aşezaţi la o 
masă vecină cu negutätorii, să tresară. 

— Scuzati-má, dacă întrerup conversaţia dumneavoastră, 
spuse politicos cel care se făcu remarcat prin noblețea alurii sale. 
Am auzit ceea ce tocmai spuneati privitor la aceste obiceiuri 
feroce. Dar, după câte ştiu eu, francezii sunt guvernanţii ţărilor 
ce se întind în jurul lui Pondicherry, unde se află o garnizoană 
importantă. Ne putem gândi că guvernatorul tolerează o 
asemenea barbarie? Cu siguranţă el va împiedica o moarte atât 
de crudă a tinerei femei. 

Negustorii se  privirá clătinându-şi capetele. Pe urmă, 
răspunseră acestui om pe un ton condescendent, în care nu 

vázurá decât un simplu matelot, sau cel mult un pilot: 

— Nu-i nici o speranţă, spuse unul dintre ei. Guvernatorul se 
fereşte cu grijă de a se amesteca în treburile interne ale 
principatului şi de a ofensa credinţele şi obiceiurile indigenilor. 
Aceasta ar însemna o îndepărtare a hindusilor şi, în consecinţă, 
ar provoca ruina comerţului nostru. 

Tânărul necunoscut avu un râs amar. 

— Astfel, strigă el, fiindcă negustorii cred că negotul lor va 
avea de suferit, vor lăsa linistiti să fie asasinată o nefericită 
femeie în modul cel mai barbar? Acesta, da, este un spirit 
mercantil! Şi, în cazul în care el domină, nu ne putem aştepta la 
mai mult! 

— Ce vreţi să spuneţi, tinere? strigă unul dintre negutátori, pe 
care vorbele tânărului îl înfuriară. Nu ştii pe cine ai în faţa ta, 
matelot prost crescut? Noi suntem în fruntea comercianților 
coloniei, oameni bogaţi şi influenţi, şi doar din pură bunăvoință 
de care am dat dovadă am catadicsit să discutăm cu un simplu 
marinar ca tine. Am ţinut cont de ignoranta voastră, fără de care 
nici nu am fi răspuns. 

Ochii tânărului, plini de indignare şi mânie, aruncau flăcări. 
Negustorii chiar nu observară absolut nimic: ei îi întoarseră 
spatele acestor indivizi vulgari şi „prost crescuţi” cum îi 
denumiră. 

Tânărul om, la rândul său, nu dorea să împingă lucrurile mai 
departe. El se ridică împreună cu însoţitorul sáu, plăti 
consumatia şi părăsi hanul mergând la o plimbare prin port. 

— Klas, spuse el cu vocea sa sonoră, mă gândeam la început 
să mergem la barcă să ajungem la corabia neagră şi să luăm 
câţiva oameni; dar, apoi, am reflectat şi am schimbat planul. 
Oamenii mei nu-mi vor fi utili cu nimic; dimpotrivă, numărul lor 
mă va jena şi ar putea atrage atenţia. Planul meu este gata. 
lacob şi Cornelius, ce păzesc barca, se vor reîntoarce singuri la 
corabie; au ordinul de a alege un număr de pirați şi de a traversa 
mlaştinile cu ei, dar se vor opri înainte de a ajunge în zone dens 
populate. Noi doi, Klas, ne vom porni la drum în etape scurte 
spre Avarapur. Ştiu unde se află capitala acestui principat; nu 
departe de aici, pe coasta sudică. Pentru a ne atinge scopul, nu 
trebuie să folosim o strategie de forţă; ar fi o nebunie. Acest 
principat poate dispune de multe mii de oameni şi de trupe 
experimentate. Este cazul să recurgem la trucuri, şi este exact 
ceea ce am hotărât să arunc în joc; căci am hotărât să veghez cu 
preţul vieţii mele asupra sorții tinerei prințese care mi-a salvat 

recent viaţa în junglă. Chiar dacă nu m-aş simţi legat de 
sentimentele si obligaţiile de recunoştinţă, voi încerca tot 
posibilul pentru a o smulge sorții teribile ce o aşteaptă. Este o 
datorie umanitară ce trebuie să o îndeplinesc, iar eu nu mă voi 
sustrage de la ea. 

Cititorul cred că nu a avut dificultăţi de a ghici că Morgan era, 
cel ce sub o deghizare de matelot, a venit la Pondicherry, 
acompaniat de Klas, în timp ce lacob şi Cornelius aşteptau în 
vecinătate, cu un mic vas cu pânze. 

lacob şi Cornelius se încruntară când Morgan le comunică 
acest plan. Degeaba încercară să-l determine să revină asupra 
deciziilor sale. 

— Luati-má cu dumneavoastră cel putin, căpitane, spuse 
Cornelius, deznădăjduit. Cunosc India de mult timp. Klas este, 
fără îndoială, un băiat curajos, plin de curaj şi binevoitor; dar, în 
cazul actual, are prea puţină experienţă; în timp ce, eu fiind cu 
dumneavoastră, vom trece toate obstacolele cu uşurinţă. 

— Eşti un băiat cinstit şi abil, răspunse Morgan, şi nu mă 
îndoiesc de bravura ta cunoscută; dar am motivele mele 
particulare pentru a merge singur cu Klas. Voi aveţi deja, tu şi 
lacob, un rol foarte important, care presupune o mare 
responsabilitate. Cum bunul meu Andre este încă suferind, 
trebuie, Cornelius, sá preiei comanda detasamentului. Ín fruntea 
acestui detaşament, vei traversa mlastina; tu si trupele, veţi fi 
susţinerea de care am nevoie la retragere în caz de necesitate. 
Acesta este un post de încredere şi înaltă responsabilitate, şi 
repet, pentru care Klas nu este dotat. Tu, şi lacob după tine, voi 
veţi fi ghizii şi şefii acestei expediţii. Aceasta este voinţa mea. 

Cornelius, pe jumătate consolat, nu îndrăzni să insiste pe 
lângă căpitan; dar gândindu-se că poate îl înfricoşează pe Klas îi 
şopti la ureche: 

— Nu te duce la hinduşi. Totul acolo e mai periculos. Te 
aşteaptă lucruri stranii şi teribile. Tu eşti prea solid, prea mare. 
Când elefanții dresați, pe care îi conduc cornacii indigeni, te vor 
vedea vor fi geloşi pe dimensiunile tale, şi vor descoperi un 
concurent nefericit; te vor apuca cu trompa şi te vor arunca în 
aer. Fii te rog rezonabil, Klas, şi spune-i căpitanului că regreti că 
te-a avansat astfel, dar tu doreşti să fii modest. Eu îl voi însoţi 
fără probleme. 

— Nu, lucrurile astea nu mi se potrivesc! răspunse Klas. Tu 
încerci să mă intimidezi. Voi merge cu căpitanul, când va trebui 
să se confrunte cu o întreagă trupă de elefanţi. Cu el, voi 

traversa prin foc şi flăcări, má duc până în iad. Ocupá-te de 
comanda oamenilor tái, iar pentru restul, nu te îngrijora pentru 
mine. 

Cornelius si lacob trebuiau să se întoarcă la vas cu mica lor 
barcă cu pânze, în timp ce Morgan, însoţit de fidelul Klas, se 
indreptará spre interiorul uscatului. 

Natural, trebuia să ia în considerare o călătorie în principatul 
Avarapur, închis până acum străinilor, costumati în marinari din 
Europa. Astfel Morgan, precaut, făcu rost de haine asemănătoare 
cu cele purtate de indigeni. N 

Lucrul acesta nu fusese deloc dificil. In cartierele din 
Pondicherry, negutätorii de veşminte nu lipseau. Pe de altă 
parte, Morgan si Klas aveau tenul închis de la soarele tropicelor 
si nu contrastau cu tenul măsliniu al hindusilor. 

Adăugând la aceasta si faptul că Morgan, care vorbea atâtea 
limbi, a ajuns repede să vorbească si dialectul principal din India, 
derivat din vechea sanscrită, ce Îi permitea, fără să riste să fie 
descoperit, să treacă drept un indigen. 

Problemele financiare nu erau pentru Morgan. El cumpără tot 
ce Îi trebuia pentru el si Klas să dea aparența exterioară a unor 
fachiri rátácitori. Cât despre vechile haine, vesta roşie de 
căpitan, sacoul lui Klas, săbii, spade şi patru pistoale, totul a fost 
ascuns în sacii încăpători, ce pseudo-fachirii îl purtau în spate. 

Morgan se schimbă într-o haină lungă, largă şi deschisă, în 
formă de mantou; iar lui Klas îi dădu ceva de acelaşi fel, dar de 
altă culoare şi peticită. Căpitanul cu istetime a decis că el era 
maestrul, iar Klas elevul său. Se gândea că înfruntând soarta vor 
putea, fără prea multă tevatură, să reuşească să realizeze ce şi- 
au propus. Klas primi ordinul strict de a nu scoate o vorbă, căci 
numai Morgan vorbea suficient de bine limba ținutului, în timp ce 
Klas, lăsând deoparte câteva expresii din draga sa regiune 
olandeză, ar fi putut aduce grave prejudicii. 

Se puseră în mars, şi, cum aceşti doi oameni erau neobositi, 
făcură o bună parte din drum în prima dimineaţă. Dar încă nu 
ieşiseră din teritoriile franceze. Curând, cu toate acestea, ei 
intrară în districtele guvernate de prinții hindusi, şi Morgan era 
convins că în puţine zile vor ajunge la capătul călătoriei lor. 

Până în prezent, au traversat doar câmpii; dar acum erau într- 
o regiune împădurită, într-un fel de desiş sacru unde locuiau 
numai preoţi şi fachiri. Morgan era convins că unii dintre aceşti 


^ Fachiri - preoţi, magicieni, vraci din India. 

cucernici devotati trebuiau sá fie informati asupra evenimentelor 
din Avarapur. El avea intenţia de a-i întreba, pe cei care nu erau 
absorbiti cu totul de meditatii si erau la curent cu ce se petrecea 
in lumea exterioará. 

Spre seara primei zile de mars, cei doi călători ajunseră într-un 
luminiş. Acolo se stabilise un fachir, ce locuia în ruinele unui 
vechi templu. Klas nu avu un aer măgulitor când descoperi un 
lucru particular, că acesta purta o mantie de aceeaşi culoare şi 
croială ca a sa, şi care îl privea cu un ochi cercetător. 

Fachirul se inclină, în schimb, înaintea lui Morgan, probabil 
fiindcă întâmplător acesta a ales un costum ce indica un rang 
superior. 

Morgan îi răspunse la salut, în intenţia de a stabili relaţii 
amiabile cu hindusul. 

— Ascultă, frate, îi spuse cu abilitate căpitanul de pirați; noi 
mergem la Avarapur, în patria puternicului rajah, pentru a-l 
saluta şi pentru a-i face urări de viaţă lungă. 

Fachirul se simţi flatat de această introducere, cu atât mai 
mult cu cât Morgan îl apelase cu un cuvânt ce însemna frate sau 
confrate. El se înclină din nou cu respect şi consideraţie, făcând 
în acelaşi timp semnul doliului. 

— Distins prieten, răspunse el cu demnitate, veţi putea merge 
la Avarapur, dar nu veţi avea ocazia să faceţi urări de bine 
prinţului. Rajahul acestui principat, după cum au spus ieri 
pelerinii ce erau în trecere, după o scurtă dar gravă boală, a 
închis ochii pentru totdeauna! 

Fachirul Klas 


Morgan era deja pregătit pentru această noutate; dar, aflând 
că evenimentul a avut loc acum două sau trei zile, a avut 
impresia că a ajuns prea târziu. In acelaşi timp el nu ignora faptul 
că după moartea unui prinţ se celebrează numeroase ceremonii 
înainte de arderea corpului său pe rug. Dar nu ştia cât timp vor 
dura. 

Pe de altă parte, nu trebuia să arate prea grăbit, căci fachirii 
trebuie să facă totul cu lentoare şi cu demnitate, mai ales când 
se ştiu observați de ceilalţi. Morgan nu a putut să se abţină să nu 
fie îngrijorat. Va sosi la timp pentru a salva viaţa nenorocoasei 
prințese? 

Fachirul se întoarse spre Klas, care purta ca si el veşminte 
sordide, si pe care, natural, îl considera un ucenic al marelui 
maestru ce era în fața ochilor săi, Morgan. El se apropie lent de 
tânărul său coleg, cu intenția de a-l imbrátisa. A fost, cel putin, 
gândul lui Klas, ce vedea fără nici o plăcere această îmbrăţişare 
fraternă. 

— Să fiu îmbrăţişat de acest individ murdar! gândi el. Nu are 
nimic atractiv. In mod sigur el vrea să devină familiar. Eu îl 
găsesc deja prea aproape si la zece paşi! Dar ce să fac? Sunt 
obligat să joc rolul meu până la capăt. 

Hindusul făcu nişte gesturi pe care Klas nu le putea înțelege. 
Era, se pare, un salut între egali. Apoi fachirul isi aduse torsul în 
față, si Klas nu a avut timp să intuiască scopul său, că fachirul 
cel murdar a scuipat pe fața lui. 

Bravul pirat îşi ieşi din fire. Primul sáu gând a fost de a 
răspunde cu o bătaie proporțională cu insolenta si forța sa, ceea 
ce îl va costa pe fachir vreo doi dinți din faţă, cel putin. Din 
fericire, Morgan ghici ce se petrecea ín sufletul tânărului sáu 
tovarás, si îi sopti rapid la ureche: 

— Acesta este un salut cordial, aşa cá, ráspunde-i la fel. 

Klas ascultă, si în acest fel hindusul ajunse în culmea fericirii. 
Cu toate acestea, profesia de fachir îşi pierdu pentru Klas mult 
din farmec, cu atât mai mult cu cât el era la debut, şi se întreba 
dacă nu mai avea de îndurat şi alte pedepse de acelaşi fel. De 
asemenea a fost foarte contrariat când fachirul îi invită pe cei doi 
presupusi confrati să petreacă noaptea alături de el în vechiul 
templu. Morgan acceptă oferta, căci era în plin ţinut indigen, şi 

era o gravă încălcare a legilor şi obiceiurilor hinduse să 
cálátoresti în timpul nopţii. 

Klas era foarte indispus când intră, în urma fachirului şi a 
căpitanului, în interiorul templului. El a auzit spunându-se că 
aceşti pocäiti sau fraţi cerşetori au impuse tot felul de umilinte 
personale, şi se gândea că, dacă era adevărat, trebuia şi el, fără 
îndoială, să procedeze la fel. 

Fachirul, continua să îl trateze pe Morgan cu un mare respect, 
iar pe Klas cu o strictă egalitate. Gândind că oaspeţii săi aveau 
nevoie de odihnă, el oferi drept culcuş lui Morgan, în consideraţie 
faţă de rangul său superior, un mănunchi de ierburi de mare, 
moi, acoperite cu o piele de bivol, apoi, îl conduse pe Klas într-o 
sală mare ce avea la fel, paturi, dar fără cel mai mic lucru ce 
putea fi considerat confort. 

Erau pe pământ piei de bivol, dar, când Klas ridică una pentru 
a vedea lenjeria ce este dedesubt, văzu cu indignare un morman 
de pietre ascuţite. 

Morgan îi spuse deja fachirului că tânărul său tovarăş nu va 
scoate o vorbă, în urma unui jurământ de tăcere făcut în faţa 
zeiţei Durga. Hindusul nu consideră nimic surprinzător acest 
lucru, dimpotrivă îl consideră perfect normal, iar din moment ce 
el foloseşte un pat cäptusit cu pietre, toţi cei din casta sa care îi 
calcă pragul se vor bucura de un pat similar. 

— Ţară absurdă! murmură Klas. Dacă mă voi întinde pe acest 
pat, mâine voi avea tot corpul teapän şi plin de crampe 
musculare. Dacă nu o voi face, va fi urât din partea mea şi ar 
putea avea consecinţe dezagreabile asupra căpitanului. Asta nu 
o pot ocoli; e bine să trec peste astea. In plus, fiindcă sunt în 
pielea unui fachir, ar fi bine ca eu să-mi joc rolul cât mai bine. Mi- 
e totuna, dar aş vrea să-l văd pe Cornelius sau lacob în locul 
meu. 

Fachirul stinse lampa ce a luminat până acum, astfel încât, în 
interiorul templului în ruine, nu pătrundea decât o slabă lumină a 
unei raze de lună. 

Klas se întinse suspinând în culcuşul său de martir şi constată 
că era o veritabilă tortură de a petrece noaptea, sub un înşelător 
pretext de a te odihni! O odihnă bizară! Dar la ce bun să te 
plângi? Ai intrat într-o frátie de penitenti? Deci eşti obligat să-i 
imiţi întru totul pe acei frati murdari, care se întind pe pietre 
ascuţite ca pe o excelentă saltea? 

Dacă dormi, nu trebuie să gândeşti. Klas lansă priviri oblice şi 
geloase camaradului său, care se pare se simţea confortabil, în 


15 


timp ce bietul pirat se simtea deja cu toate oasele rupte. Dupä 
ceva timp nu mai reusi sá reziste; el simtea cá trupul sáu este 
doar o reţea de răni si umfláturi de toate culorile. Cu grijă, să nu-l 
trezească pe fachir, se lăsă să alunece la baza mormanului de 
pietre, şi trăgând după el pielea de bivol, se întinse direct pe sol, 
care îi păru un pat pufos, comparat cu pietrele dure şi tăioase. 

Fachirul nu se mişcă, deşi Klas nu a reuşit să se îndepărteze 
de culcuşul dur fără nici un zgomot. Cum o nouă rază de lună 
pătrunse printr-o crăpătură în zidurile dărăpănate ale templului îi 
permise lui Klas să-l examineze mai de aproape pe fachir. Klas, 
care nu auzea nici măcar o uşoară respiraţie a confratelui său, 
recunoscu că nu mai era nimeni pe grămada de pietre ce şi-o 
rezervase. 

— Ah! Trădător vulgar! mârâi Klas, cu furie. Tipul a fost foarte 
atent să rămână întins pe grămada asta de cremene; 
prefăcându-se evlavios. Eu văd acolo o tigvă şi nişte cârpe vechi. 
Smecherul, abia întins, a fugit în altă parte, unde doarme liniştit. 
Toţi fachirii sunt nişte trădători şi impostori. Păcat că trebuie să- 
mi joc rolul până la sfârşit. Dacă aş putea redeveni pirat, să-l 
prind pe acest individ şi să-i invinetesc dosul, să considere cá a 
petrecut două săptămâni în patul său plin de pietre. 

In ciuda supărării sale, Klas a fost destul de viclean pentru a 
se muta în zori în patul său de pietre. Şi bine a făcut, căci fachirul 
nu întârzie să se reîntoarcă în patul său şi să se răsfeţe de 
confortabilul său pat, cu atâta satisfacţie aparentă, ca un canonic 
gras în aşternuturile sale. Dar Klas, de acum înainte a pierdut 
toată stima pentru fachiri, şi îi va considera doar nişte impostori 
josnici. 

Morgan se trezi şi el în zori şi împreună cu Klas se pregăti de 
plecare. Gazda lor linguşitor şi perfid, îi invită pe cei doi amici la 
un mic dejun cu un aspect atât de respingător că Klas îşi pierdu 
apetitul - senzaţie pe care nu a avut-o niciodată. 

Morgan scăpă de obligaţia de a gusta această masă, ce 
consta, după toate aparențele, din lăcuste prăjite, sau alte 
bunátáti similare, explicând cá el şi confrații săi au făcut 
promisiuni solemne de a prânzi o săptămână întreagă la fel, în 
onoarea unei oarecare zeițe, pe care o si numi. Acest lucru îl 
împiedică pe fachir să insiste, şi acceptă refuzul confratilor ce 
renuntau la ospitalitatea sa. 

Cei doi pseudo-fachiri se regăsiră curând în mijlocul pădurii. 
Acolo, nevăzând suflet viu şi ne temându-se de vreun intrus, Klas 
deşertă tot ce purta bila sa de ceva vreme, şi într-un discurs 

energic si pitoresc isi manifestá ranchiuna contra fachirilor, ce fi 
viza pe toti, dar mai ales pe cel de la vechiul templu, ce fácea 
parte din tagma celor mai nerusinate canalii care existau sub 
cupola cereascá. 

— Te-ai comportat curajos, Klas, îi spuse Morgan, care aprecia 
curajul ce se manifesta sub orice formá. Evident, trebuie sá ne 
asteptám la unele inconveniente; dar acest lucru nu conteazá 
dacă avem în vedere rezultatul final. Probabil vom avea multe 
altele, mai grave şi mai periculoase, înaintea sfârşitului aventurii 
noastre. Dar tu mi-ai promis că mă urmezi până la capăt în orice 
situaţie, nu-i aşa, prietene Klas? 

— Categoric, răspunse fidelul său camarad. Sunt gata pentru 
orice provocare, chiar şi cele mai extreme. Inainte! Şi vei vedea 
că nu te vei ruşina din cauza mea! 

Atâta timp cât erau sub copaci, unde scăpau oricăror 
observaţii, accelerară marşul lor şi aproape că fugeau. Dar 
încetineau paşii şi înaintau cu un aer pios şi grav, când treceau 
prin localităţi, unde locuitorii, superstitiosi, le aduceau tot felul de 
provizii. Acest lucru îl împăcă pe Klas cu profesia sa temporară 
de fachir. li plăcea de asemenea să urmărească cu priviri 
încântate pe tinerele fete, frumoasele brunete, ce purtau cu 
graţie pe umerii lor de bronz mari vase de cupru, pline cu apă, 
asemănătoare, în aspectul lor mândru şi puritatea conturului, cu 
caneforele sculptorilor antici. 

Morgan privea cu nerăbdare spre nord, mai ales la sfârşitul 
zilei a doua. In sfârşit, viteazul căpitan văzu că apar la orizont 
vagi cupole şi imense turnuri. Acesta era Avarapur, capitala 
principatului cu acelaşi nume. Aici era locul unde prinţul murise, 
tot aici trebuia să se decidă soarta nenorocoasei prințese Saida. 

Apropiindu-se de oraş, cei doi penitenti auziră din ce în ce mai 
distinct zgomotele ce anunțau ceremoniile de doliu. Timbalele nu 
încetau să rezoneze. Erau preoţii ce loveau timbalele şi gravele 
tobe hinduse, - muzică lugubră în onoarea prinţului defunct. Din 
toate părţile, nu se vedeau decât indigeni ce intrau în oraş în 
şiruri neîntrerupte. Soseau pe jos sau călare, în care trase de boi 
şi pe enormi elefanţi. Curiozitatea atrăgea toată această lume, 
ce dorea să asiste la serbările şi procesiunile ce au întotdeauna 
loc cu ocazia morţii unui principe. 

Această privelişte linişti un pic pe Morgan. El îşi spuse că toate 
ceremoniile întârziau data incinerării prinților, şi astfel va avea 
timp să conceapă un plan de salvare a nefericitei sale soţii. Klas 
vedea cu ochi răi elefanții. El se referea la cei doi amici, lacob si 

Cornelius, ce au încercat să-i umple capul cu prostiile lor. Când 
trecea un elefant, Klas îl ocolea, îşi imagina că monstrul îl va 
elimina imediat cu trompa lui. 

La căderea nopţii, cei doi tovarăşi trecură de poarta principală 
şi intrară în interiorul oraşului. Toate hanurile erau pline, dar au 
găsit totuşi un loc pentru fachiri, mai ales pentru Morgan, ce 
aparţinea chipurile, unei clase superioare de penitenti. Căpitanul 
obtinu pentru el şi însoţitorul sáu o cameră micuță, cu atât mai 
uşor cu cât aceste două pioase personaje părură bine căptuşite 
cu arginti. 

Ei se găseau deci, în acest oraş străin, printre miile de hinduşi 
care i-ar fi făcut bucăţi dacă îi recunoşteau ca europeni. 
Avarapur era un oraş sfânt, şi, chiar dacă francezii aveau voie să 
facă comerţ de ceva timp, nici un European nu a îndrăznit să 
pătrundă în oraş, temeritatea aceasta, o plătea oricine, cu viaţa. 
Morgan, profitând de cunoştinţele sale de dialecte hinduse, şi 
fiind foarte scump la vorbă, se puse imediat la curent cu ce se 
întâmplase. Gazda sa din templul ruinat, care îi arătase mult 
respect, deja îl informase despre desfăşurarea obişnuită a 
serbărilor funerare celebrate cu ocazia morţii rajahului. 

Câteva din ceremonii erau deja făcute; mai erau câteva mari 
procesiuni şi luptele dintre animale. Nu erau decât două zile 
până la ultimul act, cel mai crud, al acestei ceremonii. Au 
construit efectiv un imens rug, pe care corpul rajahului mort va fi 
transformat în cenuşă; iar, alături, tânăra sa văduvă, gratioasa şi 
buna Saida, va fi arsă de vie. 

O actiune riscanta 


Ín aceastá afluentá de aproape toatá populatia principatului 
Avarapur, desigur cá oamenii se preocupau prea putin unii de 
altii. Fiecare se gándea numai la ceremonie, numai la procesiuni, 
numai la lupta animalelor, fárá sá studieze figura sau actiunile 
vecinilor sái. Aceasta fácea bine afacerii lui Morgan, a cárui 
hotărâre nu slábise. Trebuia întâi, cu orice pret, să pătrundă cu 
Klas în palat. Acolo, va folosi prima ocazie un pic favorabilă ce 
hazardul îi va oferi, să o descopere pe nefericita prinţesă, 
destinată unei morţi atât de oribile. 

Morgan înţelesese prea bine că orice tentativă violentă era 
inutilă. În ciuda forţei şi bravurii de leu, ce putea face el în cazul 
unei lupte adevărate, ajutat doar de Klas? Mii şi mii de luptători 
hindusi ar fi sărit pe ei şi i-ar fi făcut bucăţi. El, din timp în timp 
arunca câte o ocheadă spre est, spre liziera pădurii mlăştinoase 
unde, în mod sigur se găsea Cornelius şi lacob, împreună cu o 
vitează echipă de pirați aleşi, aşteptând cu nerăbdare semnalul 
său pentru a interveni. Dar, între acel punct, liziera pădurii şi 
oraş, rămânea o mare întindere plană expusă, de traversat. 
Piraţii nu puteau străbate acest spaţiu deschis fără să fie 
remarcati. Oricât de nerăbdători ar fi fost, ei trebuiau să rămână 
la adăpostul copacilor. Apariţia vreunuia dintre ei ar fi trezit în 
mod dezastruos toată populaţia înarmată din Avarapur. 

Devreme, în dimineaţa următoare, Morgan şi Klas au luat sacii, 
în care erau ascunse armele lor. Ei părăsiră hanul fără ca nimeni 
să se îngrijoreze. Nimic mai natural decât să vezi fachirii 
ducându-se la ceremoniile funebre cu saci în care puneau 
pomenile ce sperau să le primească. 

Tunetele enormelor timbale chemau mulţimea spre porţile 
arenei unde se desfăşurau luptele fiarelor sălbatice. Dar Morgan 
şi Klas nu se simțeau atraşi în aceea parte. Nu pe acolo trecea 
drumul ce îi conducea la scopul lor; ei se întoarseră la locul unde 
cupolele palatului rajahului străluceau în razele soarelui. In una 
din curţile acestui edificiu, de o arhitectură minunată şi 
grandioasă, deja era, fără îndoială, rugul fatal. 

Morgan îşi dădu seama cu satisfacţie că palatul nu era în 
centrul oraşului, cum a crezut, dar era în extremitatea estică, la 
marginile sale. In spate, începe imediat câmpia, spaţiu vast 
cultivat ce se întinde până la marea pădure mlăştinoasă. 

Prima problemă de rezolvat era de a pătrunde în palat, ceea 

ce nu era deloc usor. Acest antic edificiu era complet inconjurat 
de ziduri, iar pe sus, după cum vedeau Morgan si Klas, în spatele 
crenelurilor, patrulau războinici înarmaţi. 

Orice tentativă de a escalada aceste ziduri înalte ar fi fost 
descoperită şi anihilată pe loc. In jurul palatului propriu zis, se 
întindea un parc, plantat cu diferite feluri de arbori forestieri, 
esențe specifice regiunilor tropicale, dar oarecum neglijată în 
prezent, ceea ce le făceau şi mai delicioase acum. Morgan spera 
un pic că, printre numeroasele porţi de diferite mărimi şi 
destinate diferitelor uzante cei ce puteau pătrunde în incinta 
acestui palat princiar, care nu erau supuşi unui control 
permanent, prin care se putea intra. Ei începuseră, deci, să facă 
un tur amănunţit al palatului. 

Aceasta a fost o cauză pierdută. Cea mai mare parte a porţilor 
palatului erau ferecate solid; şi, cum erau din fier, nu exista 
şansa de a fi forţate pe loc fără a atrage atenţia gărzilor. 

Câteva erau deschise, prin care preoţii ieşeau şi intrau pentru 
funeraliile rajahului; dar fiecare dintre porţi erau straşnic păzite 
de soldaţii hinduşi înarmaţi ce aveau consemnul strict să nu 
permită trecerea vreunui străin. Cei doi pseudo fachiri doreau să 
se convingă, totuşi. Când se apropiară de una dintre aceste porţi 
deschise, câţiva soldaţi dovediră, este drept, un adevărat respect 
pentru caracterul lor religios şi se înclinară chiar şi cu deferentá 
în faţa înaltei şi mândrei figuri a lui Morgan. Dar, imediat ce 
acesta îşi exprimă dorinţa de a intra în interior, un zid de sulițe 
apăru în faţa lui şi a lui Klas. Era un avertisment mut, dar grăitor, 
că accesul în palat era interzis. Era clar că nu putea trece nimeni, 
şi era o nebunie să încerci să calci consemnul. 

— Nu vom reuşi să pătrundem în felul acesta, concluzionă 
Morgan, după ce a fost refuzat la trei porţi. Este imposibil să 
pătrunzi cu forţa, zidurile sunt atât de înalte că, în ciuda agilitátii 
noastre, nu putem urca decât noaptea. Dacă norocul nu ne ajută 
printr-un mijloc anume, eu nu văd ce putem face pentru 
nenorocita prinţesă. Nu contează! Nu voi renunţa înainte să ştiu 
că reuşita încercării este o acţiune supraomenească. Vino, Klas; 
parcul acesta este aproape abandonat; tufişurile acestea ne pot 
ascunde. Dacă vom căuta bine, vom descoperi metoda de a ne 
atinge scopul. 

Klas îl urmă pe căpitan ca un câine credincios. Pericolul nu 
conta, atâta timp cât i se permitea să fie alături de maestrul său, 
pentru care îşi varsă cu bucurie şi ultima picătură de sânge. 

Cei doi penitenti reuşiră să parcurgă parcul, plin de mici 

capele în care nisele erau pline de statui ale diverselor divinităţi, 
fără să provoace nici o reacţie de uimire. Se credea că îşi fac 
rugăciunile rituale. 

Este inutil să spunem că nici Morgan nici Klas nu aveau 
intenţia să se roage în faţa acestor idoli. De când erau la 
adăpostul privirilor, ei se ascunseră în desişurile ce se aflau la 
poalele zidurilor înalte. Ei aveau acolo un excelent adăpost; dar 
ei căutau altceva. 

Morgan nu pierdea din ochi zidul de împrejmuire, dar nu vedea 
nici un loc unde putea să-şi pună planul în aplicare. Din toate 
părţile, nu vedea decât imense pietre, astfel aşezate şi şlefuite 
uniform că nu ofereau nici o posibilitate de cátárare. 

Această situaţie nu se putea prelungi prea mult. Fără îndoială, 
dacă rămâneau în acest parc, redusi la resursele proprii, nu erau 
muritori de foame, fiindcă aveau în saci provizii pentru mai multe 
zile. 

Dar totul ar fi degeaba, în cazul în care nu vor găsi un mijloc 
de a pătrunde în palat. Era deja amiază. A doua zi, la apus, 
marele foc se va aprinde. Până atunci, câte lucruri mai sunt de 
făcut! Şi ei nu sunt la locul potrivit, ci departe de el! 

Orele se scurg. Cei doi oameni, sub acoperişul copacilor, au 
făcut aproape turul acestui imens edificiu. Se apropiau de locul 
unde zidurile atingeau înălţimea maximă. Acesta a fost locul cel 
mai împădurit. 

Morgan văzu deodată în faţa lui o cărare printre arbori, unde 
se ridica una dintre micile capele despre care pomenirăm. 
Aruncă o privire, şi, mulţumită cunoştinţelor sale cu privire la 
mitologia hindusă, recunoscu imaginea zeiţei ce stăpânea apele. 
Hinduşii de altădată onorau în acest loc, acest element, şi, în 
spatele chioşcului, exista un bazin, care în mod sigur fusese plin 
cu apă odată. Dar apa a dispărut; şi bazinul, odată umbrit de 
florile de lotus, era acum invadat de plante agätétoare, de 
papură şi stuf, semn că fondul încă conservă o oarecare 
umiditate. 

— Nu putem face nimic, căpitane, spuse Klas cu disperare. Am 
înconjurat zidurile, fără să descoperim nimic util. Vedeţi, uite, la 
doi paşi de noi, marea poartă de fier de unde am plecat noi. 
Trebuie să renuntám de a intra aici şi să o abandonám pe 
nefericita prinţesă tristei sale sorti. 

Morgan părea la fel de a fi pe punctul de a pierde orice 
speranţă. Tânărul căpitan contempla cu un aer sumbru înălţimea 
zidurilor, în timp ce apusul soarelui imbrátisa cu reflexele sale 

rosii, simbolul incendiului care va devora curánd corpul rajahului 
şi a tinerei sale văduve. 

La ce putea sluji forţa şi energia omului în faţa atâtor 
obstacole insurmontabile? Morgan avea de gând să se întoarcă, 
cu regretul arzător că abandonează ca irealizabil o acţiune 
generoasă, când privirea sa se opri din nou asupra bazinului 
secat şi invadat de papură. Acest bazin de piatră a atras în mod 
misterios atenţia sa, în ciuda voinţei sale. 

— Vino încoace, Klas! strigă subit. Dă-mi o mână de ajutor! Mi- 
a venit o idee! 

Şi, înainte ca Klas să-şi dea seama de sensul acordat acestor 
cuvinte de către şeful său, Morgan sări în bazin, unde jumătate 
din înălţimea sa se afundá în verdeață. 

Klas văzu cu uimire pe Morgan cum rupe viguros trestia şi 
florile de lângă zidăria bazinului ce dădea spre castel. Masinal, se 
apucă să facă la fel, fără să ştie unde voia Morgan să ajungă. Dar 
nu realiză decât o mică parte din treaba ce îi revenea, convins că 
căpitanul este în pragul unei descoperiri importante. El curăţă 
deci, marginea peretelui interior de ierburile ce îl acopereau. 

Brusc, Klas scoase un mic țipăt de surpriză. In lumina 
amurgului, el văzu distinct, la baza zidăriei, pe fundul bazinului, o 
deschizătură rotundă mare pe unde putea trece uşor un om. 

— Căpitane, ce este aceasta? întrebă Klas, complet uluit. 

— Este gura unui mic canal, răspunse Morgan. Când am văzut 
acest bazin, m-am gândit că apa ce umplea bazinul altădată nu 
putea veni din parc, ci doar de la palat; căci era apă sfântă, 
consacrată zeiţei. Această apă provine în mod sigur dintr-un 
rezervor din interiorul palatului, binecuvântat de preoţi înainte de 
a fi trimisă aici prin această canalizare. Am mai văzut astfel de 
instalaţii. Deci, Klas îndrăzneşte! La muncă! Să curátám repede 
şi complet această deschizătură. Eu voi intra, şi tu mă vei urma 
când te voi chema. lar dacă avem noroc, noi vom reuşi să 
pătrundem în palat. 

Postură critică 


Morgan şi Klas folosind atât mâinile cât şi picioarele, în curând 
curátirá totul, iar gaura a fost complet curățată de ierburi si 
resturi de orice fel ce blocau intrarea. Pasajul deveni liber, 
Morgan se aplecă şi aruncă o privire. 

— Vedeţi ceva, căpitane? întrebă Klas. 

— Nu, eu nu văd nimic, răspunse Morgan. Este întuneric 
înăuntru ca într-un cuptor, şi asta nu e surprinzător: canalul este 
lung, traversând prin acest zid gros. Dar mă gândesc, noi avem 
câteva lumânări; odată ajunşi în canal le putem aprinde fără 
teamă de a fi văzuţi. Dar, unde ne va conduce? Indiferent ce se 
va întâmpla, noi vom continua aventura până la sfârşit, 
periculoasă sau nu. 

Morgan aruncă o ultimă privire în jur, pentru a fi sigur că 
nimeni nu îl observă. Dar frunzişul, foarte dens din jurul lor, era o 
garantie împotriva indiscretilor. Klas apucă, în acest timp, să 

scoată dintr-un sac două lumânări mari pe care le aprinse repede 
la intrarea în deschizătură. Morgan luă una şi porni fără ezitare în 
culoarul strâmt, trăgând după el sacul de sfoara ce îl închidea. 

Klas urmă chemarea şefului său, remorcând la fel sacul său. 
Curând cei doi oameni se aflară angajaţi în îngusta conductă de 
apă care, din palat, alimenta cu apă sfântă bazinul exterior. 
Morgan avea grijă ca lumânarea lui să nu se stingă, dar nu avea 
mare lucru de văzut. In jurul lor un perete solid din pietre, o 
jumătate de boltă, formau o conductă îngustă în care puteai 
înainta în patru labe, fără să te întorci. 

— Cum procedăm când ne vom întoarce? întrebă îngrijorat 
Klas. Căci, la urma urmei, ce vom face, dacă vom fi opriţi, dacă 
nu vom putea merge mai departe? 

In câteva locuri, pietrele mari se mişcară, gata de a se 
desprinde. Dacă, din nenorocire, un astfel de bloc ar cădea în 
urma lor, retragerea le era imposibilă; nu se puteau întoarce, nici 
târându-se înapoi! 

Să adăugăm că acest canal nu era drept; făcea curbe şi părea 
că nu se termină. 

— |n sfârşit, iată capătul! murmură brusc Morgan. Canalul se 
termină cu o boltă mare. O văd distinct. Poate că, de aici, vom 
putea merge mai departe. 

Klas scoase un suspin de uşurare. El se crezu deja zidit; dar, 
brusc auzi vocea lui Morgan, de data aceasta imperioasă şi 
nerăbdătoare. 

— Klas, strigă el fără să se mişte deloc, scoate din sacul meu, 
cum poţi, dar foarte repede, sabia mea de abordaj. Intinde-mi 
arma repede! Am în faţă inamici ce ne ameninţă cu o moarte 
instantanee. 

Klas dorea să afle ce se întâmplă, dar tonul lui Morgan nu 
admitea nici observaţii, nici întârzieri. Klas luă în grabă sacul 
pentru a scoate arma. In acelaşi moment, auzi un zgomot ce îi 
inghetá sângele în vine. Era un şuierat strident şi prelungit. 

Când Klas, după un violent efort, ajunse să deschidă sacul, să 
ia sabia ca să o dea lui Morgan, se uită peste umărul acestuia şi 
avu un frison. Sub aceea boltă, întrezări redutabilii adversari ce 
stăteau în faţa lui Morgan. Flacăra lumânării îi orbi, după ce au 
fost treziti din toropeală, şi păreau să ezite a ataca. 

Klas cu greu îşi retinu un strigăt de groază. Se găseau cam 
şase, pe puţin, şerpi mari, şase cobre de India, a căror muşcătură 
provoacă moartea instantaneu. Cu  gâturile umflate, se 
pregăteau să se năpustească asupra lui Morgan. 

Probabil cá aceste animale veninoase îşi caută hrana în parc si 
apoi se retrag sub bolta obscură a canalului, ce le oferă un 
ascunziş cum le place lor, şi unde au hotărât, într-un fel, să 
rămână. 

— Repede, sabia, Klas! spuse Morgan cu o voce surdă şi 
precipitată. Unul dintre şerpi se aruncă spre mine! 

Klas ştia că o secundă de ezitare sau întârziere putea fi fatală. 
El făcu un efort supraomenesc, îşi riscă pielea, îşi trecu braţul 
între umărul lui Morgan şi pietrele zidului, punând astfel greaua 
sabie de abordaj în mâna dreaptă a căpitanului său. 

Era momentul respectiv. Morgan, ce ieşise pe jumătate din 
canal sub boltă, avea liber în mişcări braţul drept. Un nou şuierat 
ascuţit se auzi, şi o cobră se lansă în atac încercând să muşte 
umărul lui Morgan. 

Dar, în acelaşi moment, sabia de abordaj se abătu cu o 
precizie admirabilă, şi Klas, care privea cu spaimă peste umărul 
şefului, văzu rostogolindu-se capul reptilei. 

Dar pericolul nu era îndepărtat decât pe moment. Alţi şerpi, 
iritaţi, se lansară împotriva inamicului, care trebuia să devină 
prada lor. Din fericire pentru Morgan, atacul lor nu a fost 
simultan, şi el avu timp să-i elimine pe rând. 

A rămas o ultimă cobră, cea mai mare şi mai periculoasă. Se 
vedea  licărind ochii mici, verzi şi răi ai reptilei, era 
neîncrezătoare, fiind martoră de cinci ori a efectului fatal produs 
de arma albă. Ca măsură de precauţie ce a însemnat şi salvarea 
sa, Morgan îşi înfăşură mâna stângă cu pulpana veşmântului său, 
răsucit de mai multe ori. 

Deodată, şarpele se aruncă, înainte ca Morgan să poată lovi. 
Klas ţipă văzând reptila agátatá de mâna stângă a căpitanului. 
Dar lama sabiei alunecă scurt; cobra scoase un şuierat strident 
de durere, şi căzu la pământ tăiată în două. 

— Căpitane, suspiná Klas, îngrijorat de moarte, nu sunteţi 
muşcat? 

— Nu, răspunse Morgan arătându-şi mâna, înfăşurată cu grijă; 
colții reptilei au străpuns doar stofa, fără să mă atingă. 

— Domnul fie lăudat! spuse Klas, a cărui frunte lucea de 
transpiratie. Am crezut că totul era pierdut, că veţi muri din 
cauza muşcăturii şarpelui! Viaţa nu ar mai avea nici o valoare 
pentru mine. Dar fiţi atent, căpitane! Ar mai putea fi vreuna din 
aceste bestii în viaţă sub această boltă. Este cuibul unei întregi 
familii. Morgan plimbă lumânarea în toate părţile, luminând toate 
coltisoarele, fără să descopere urmele altor cobre. Nu văzu decât 

corpurile celor sase serpi ucisi, care incá mai fremátau. 

Cei doi oameni avansará sub boltá, unde Klas se grábi sá se 
odihnească la picioarele cadavrelor ophidienilor. Dar Morgan luă, 
ca trofeu al victoriei sale, capetele celor şase cobre şi le puse în 
sac, pentru a le duce, dacă era posibil, pe corabia neagră. 

Viteazul căpitan, dacă ne gândim bine, nu se culcă pe lauri. Nu 
avea timp de pierdut; trebuia cât de repede să se asigure că 
există o ieşire, şi unde ducea aceasta; trebuia să iasă cât mai 
repede din această lume subterană. 

Nu sesiză, la prima vedere, nici o ieşire. Bolta părea închisă 
din toate părţile. Morgan nu s-a mirat mai tare ca de obicei, dar, 
păstrându-şi calmul obişnuit, căută trapa ce trebuia să existe sub 
această boltă, scotocind peste tot, cu lumânarea în mână. 

— Ah! Uite o piatră care se aşază liber peste o trapă, spuse el 
brusc. Trebuie să o ridicăm. Pe aici, putem continua. 

Klas făcu o figură tristă contemplând placa de piatră. După 
părerea lui, era imposibil de deplasat; era prea mare, prea grea; 
numai un uriaş singur părea capabil să o mişte. 

Dar Morgan era tocmai uriaşul capabil de acest tur de forţă. El 
avea puterea unui colos, şi Klas vigoarea unui urs. Acesta era 
tabloul neobişnuit a doi oameni muschiulosi, aplecati sub bolta 
joasă împingând cu umărul o piatră mare ce servea drept 
încuietoare. 

La început părea imposibil, într-adevăr, să mişti acest bloc 
enorm. In efortul teribil pe care îl depuneau, sângele urcă spre 
figura lui Morgan, care deveni aproape neagră, şi Klas crezu că 
aude cum crapă osul umărului lui Morgan. El îşi reuni eforturile 
disperate cu cele ale lui Morgan, şi în sfârşit cubul cedă şi se 
deplasă. 

Ne putem întreba acum dacă piatra, odată ridicată, va rămâne 
aşa la trecerea celor doi oameni; dar se dovedi că piatra se rotea 
în jurul unui ax, şi aceasta îl umplu pe Morgan de bucurie. 
Evident, dispozitivul a fost adaptat pentru a putea închide sau 
deschide trapa, la nevoie. Altfel, greutatea acestei dale era aşa 
de mare că nici o forţă umană nu o putea manevra. 

Cum, la origine, această boltă era plină cu apă, era imposibil 
să pătrunzi din exterior pe aici. 

Niciodată, nimănui din palat, nu-i va veni ideea că acest 
orificiu va servi, într-o zi, unui străin să se introducă în palat. 

In momentul în care piatra a fost ridicată, Morgan stinse 
lumânarea sa. Klas nu a avut timp decât să arunce o privire 
fugară asupra locului care ar conduce deasupra bolţii; dar a fost 

suficient o secundá pentru a remarca ceva straniu, ceea 
făcu să rămână inmármurit. 


AP PR PE den > 

ce îl 


Pe rugul rajahului 


Morgan a făcut bine cá a stins imediat lumânarea. Dintr-o 
aruncătură de ochi rapidă, a recunoscut că se găsea într-o 
cameră consacrată evident ritualelor religioase. Ea avea, în 
efect, aspectul unui sanctuar; se puteau întrezări statuile unor 
divinităţi misterioase. 

Aici era, fără îndoială, locul unde preoţii venerau zeițele 
apelor; de aici au trimis în anumite perioade ale anului, spre 
bazinul exterior, agheasmă, pentru ca poporul să se poată 
purifica. 

Sanctuarul era acum gol şi părea abandonat. Morgan nu avea 
nici un motiv să nu stingă lumânarea; se vedea de afară, aşa 
slab cum era, căci era o mare aglomeratie în apropiere. 

Se auzea distinct rezonanţa timbalelor şi de asemenea, voci, 
ca cele ale preoţilor ce erau afară, dar aproape. 

Morgan închise, cu ajutorul lui Klas, placa de piatră, ceea ce 
era mult mai uşor decât ai crede. Era dificil de manevrat numai 
de dedesubt. 

Cei doi tovarăşi se găseau în sfârşit în palat, şi aceasta era o 
mare realizare. Dar cum va ajunge Morgan să o descopere pe 
prinţesă? Problema rămânea să se rezolve. Văduva destinată 
sacrificiului era în mod sigur foarte bine păzită, şi cu greu ai 
putea presupune că va putea scăpa, chiar ajutată, printr-o 
conductă îngustă de apă. Dacă ne vor urmări, ne vor aştepta de 
cealaltă parte a zidului şi ne vor prinde. Nu; vom face lucrurile 
altfel ca să putem reuşi. Morgan avea fără încetare în faţa ochilor 
imaginea tinerei prințese; ea apărea la momentul în care lansa 
pumnalul înveninat asupra tigrului gata să sară pe el; şi îşi dorea 
să îi salveze şi el viaţa. Voia să arate că recunoştinţa Regelui 
Mărilor nu era vorbă în vânt. 

In aşteptare, lucrul ce era cel mai urgent, era căutarea unei 
ascunzători. Cei doi oameni ai noştri îl găsiră foarte repede. 
Morgan şi Klas, căutând peste tot prin tatonare, descoperiră că 
unul dintre altare era gol, şi figura divinității a fost aşezată astfel 
încât un om se putea ascunde în interior. 

Era o şmecherie a preoţilor indieni, ce vorbeau prin gura 
figurilor de piatră, ceea ce lăsa să creadă pe naivi şi adoratorii 
superstitiosi că zeul însuşi se adresa fidelilor săi. 

Oricum ar fi, cei doi pseudo fachiri nu puteau găsi un refugiu 

mai bun. Cavitatea de sub altar era foarte comodá pentru a 
observa si a astepta evenimentele. Morgan era convins cá 
arderea pe rug a rajahului va avea loc in vecinátatea imediatá a 
sanctuarului interior. Nu era imposibil ca, în seara următoare, să 
se ivească ocazia de a da lovitura decisivă. 

— Dar întâi, să ne odihnim, dragul meu Klas, spuse Morgan 
tovarăşului său. Mâine, vom avea nevoie de toate forţele 
noastre. Avem nevoie să lăsăm deoparte toată oboseala adunată 
în peregrinările noastre insolite şi periculoase. Altarul ne oferă o 
cameră de dormit puţin mai specială; dar în timpul aventurilor 
noastre, am văzut multe altele, şi e bine să ne adaptăm 
circumstanțelor. 

O jumătate de oră mai târziu, cei doi eroi, chiar înconjurați de 
primejdii din toate părţile, dormeau un somn profund. Ei se 
treziră în zori auzind un zgomot exterior ce ajungea până la ei. 
Ridicând maşinal ochii, Morgan fu surprins să vadă lumină 
deasupra lui; era lumina zilei ce pătrundea printr-o deschizătură. 

El remarcă de asemenea că deschizătura era plasată deasupra 
capului statuii goale, care era pe jumătate încastrată în zidul 
sălii, astfel că nu i se vedea decât spatele. 

Intrigat, el urcă până la figura divinității, ceea ce nu era deloc 
dificil. Ochii statuii formau două orificii pe unde se putea privi 
afară. Morgan rămase uluit căci vedea o curte a palatului. Pentru 
el, acum, era evident că acest idol, pentru cei ce îl priveau astfel, 
trebuia să se găsească într-o nişă a zidului exterior sanctuarului 
şi cu faţa spre interiorul curţii. Trebuia să fie o mare divinitate, ce 
în anumite cazuri, era venerată de mulţime; foarte probabil că 
era Zeul Morţii. Nu era irațional că acest loc era ales pentru a 
construi un altar dedicat Zeului Morţii. In sfârşit, Morgan zări în 
curte pregătirile făcute pentru incinerarea rajahului. La vreo 
douăzeci de metri de la statuie, el văzu rugul, construit de obicei 
din trunchiuri uşoare dintr-o specie de palmier ce conţine multă 
răşină, astfel încât, odată rugul aprins, combustia este foarte 
rapidă. 

Acest rug era, în anumite locuri, acoperit de stofe în nuanţe 
strălucitoare şi, în partea de sus, acoperit cu ţesături preţioase 
era aşezat un catafalc din lemn pictat în culori diferite. Acesta 
era, în mod sigur, locul unde era aşezat trupul rajahului. 

Morgan examină un timp cu mare atenţie dispunerea rugului; 
pe urmă cobori pentru a-l informa pe Klas de cele văzute. 

Klas, în acest timp, avea să facă, descoperirile proprii. 

— Vedeţi, căpitane, îi spuse el lui Morgan arătându-i o mică 

fantá prin care pátrundea o rază de lumină de afară. Ei bine! 
Este o poartă care este amenajată în soclul statuii zeului. Ea se 
deschide uşor din interior. Astfel, vom sări chiar în momentul 
necesar în curte, dacă este nevoie. 

Morgan se grăbi să verifice cele spuse de Klas, şi îl felicită 
sincer pentru descoperire, care, în cazul actual, poate deveni de 
mare importanţă. 

Cei doi oameni nu se puteau plânge, în timpul orelor ce 
urmară, că nu au avut distracţie. Ei ascultară fără întrerupere 
sunetul asurzitor al timbalelor, şi un întreg cortegiu de preoţi 
veniţi în sanctuar, urlând cântece adresate diverselor divinităţi. 
Pe urmă urmară alţi preoţi ce circulau în curte şi îndeplineau tot 
felul de ceremonii în jurul rugului. 

Cei doi pseudo-fachiri contemplau, prin intermediul ochilor 
idolului, acest straniu spectacol, care putea fi comic dacă nu era 
tragedia ce era preludiul lui. Până la amiază, nu a intervenit nici 
o schimbare cu rugul. 

Dar pe la ora trei după masă, o nouă procesiune defila prin 
curte, compusă din preoţi, acoliti şi războinici. Preoţii cântau 
imnuri funebre, în timp ce acolitii, într-o tăcere sumbră, purtau 
pe o targă bogat ornată corpul prinţului defunct. Pe ritmul 
lugubru si plângător al melodiei intonate de preoţi, acolitii, urcau 
scările amenajate pe flancurile rugului, transportând corpul 
rajahului în vârf, pe catafalc, şi îl acoperiră cu stofe de diverse 
culori. 

Din acest moment, nu mai existau întreruperi în cântecele şi 
lamentările preoţilor, auzindu-se fără încetare sunetele bizare şi 
discordante ale timbalelor, ale căror sunete huruiau în interiorul 
palatului şi se propagau până departe. 

Cei doi pseudo-fachiri în ascunzătorile lor nu au fost deranjati 
de nimeni. Mai mulţi preoţi veniră la diverse intervale în 
sanctuar, dar nici unul nu a avut ideea de a se uita în altarul gol. 

In acest timp, seara avansa. Trebuiau să ia o decizie. Soarele 
cobori spre orizont, şi, când dispăru discul său strălucitor, 
începură ceremoniile îngrozitoare ce trebuiau să se sfârşească 
prin sacrificarea frumoasei Saida. 

Cei doi oameni au ales un nou post de observaţie, în spatele 
unei mici porţi de ieşire ce era întredeschisă, şi de unde se putea 
supraveghea curtea. 

Aici apăru un nou tablou. Curtea începe să fie luminată de 
torţe, căci crepusculul ajunsese la final. Morgan remarcă în 
spatele curţii o mare poartă deschisă, păzită de numeroşi soldaţi. 

Acolo erau aşezaţi, în palanchinele lor ţinute de purtători, diverse 
mari personaje ale oraşului Avarapur care aveau privilegiul de a 
asista la ceremonia finală. 

Mai departe, Morgan văzu parcul. Din acea parte, era 
scăparea, cu condiţia de a putea trece de acea mare poartă. Se 
pare, într-adevăr, destul de imposibil, mai ales când cei doi eroi 
ar fi incurcati de tânăra văduvă. 

Dar un lucru nou îi atrase atenţia lui Morgan. El văzu pe 
servitorii ce conduceau un elefant bogat şi complet împodobit. 
Morgan recunoscu şi animalul. Era acelaşi enorm elefant ce purta 
un palanchin, în care stătea frumoasa prinţesă indiană atunci 
când îl apără pe Morgan de tigrul ce era gata să îl atace. 

— Oare vor sacrifica şi acest elefant favorit al prinţesei? E 
posibil, la urma urmelor. Poate a fost adus pentru a juca un rol în 
lupta dintre animalele ce va urma. Pentru moment, el se afla 
foarte aproape de rug, ridicându-şi din când în când trompa sa 
lungă si trâmbiţând într-un mod jalnic, ca si cum îşi demonstra 
afecțiunea în felul său. Planul meu este gata, spuse Morgan lui 
Klas, după ce văzu şi recunoscu elefantul. 

El murmură la urechea lui Klas câteva cuvinte de explicare a 
planului. N 

— Foarte bine, căpitane, răspunse Klas. In acest caz, permite- 
mi ca, eu de asemenea, să pun în aplicare câteva lucruri gândite 
de mine. Nu vă faceți griji, nu va fi în dezavantajul nostru. Mi-a 
venit o idee, ultima dată când am urcat în statuie. Ea se clatină 
un pic pe soclul ei, si atunci... 

Dar Klas nu termină de expus planul său. Afară, timbalele 
răsună cu o frenezie dublă. O poartă a palatului se deschise, si 
Morgan zări un mare număr de preoți ce ieşeau, sau mai 
degrabă târau cu forța o persoană îmbrăcată în alb si acoperită 
complet. 

Era nefericita Saida, ce urma să sufere, alături de soțul său 
defunct, o moarte teribilă prin flăcări. Preoții o trăgeau si o 
impingeau fără milă pe nefericita tânără femeie. Pe fețele lor 
fanatice nu se citea nici cel mai mic sentiment de compasiune. 

Ce chin crud trebuia să îndure săraca prințesă indiană! Si era 
atât de tânără! Si chiar dacă nu a fost niciodată în mod real soția 
acestui bătrân muribund, pe care trebuie să îl urmeze în moarte, 
după ce a fost asistentă medicală încă din prima zi a tristei sale 
căsătorii. 

Morgan auzea distinct gemetele ei. 

El vedea acest suflet tânăr şi tandru, gata în orice moment să 

se prábuseascá si să dispară, în mâinile nemiloase a acestei 
hoarde de preoţi a căror fanatism îi transformau în barbari. 

Ei o trăgeau încontinuu înspre rug. 

In apropiere de acest loc, după cum am spus, se găsea 
elefantul favorit al tinerei prințese, ce îl folosea de preferinţă la 
vânătoarea de tigri, unde soţul din indolentá sau neputinţă nu a 
vrut să o însoţească niciodată. 

Preoţii o târau acum pe nefericită de-a lungul scării de lemn ce 
ducea în vârful rugului. 

Ajunsă aici, nevinovata Saida urma să fie legată, alături de 
corpul soţului său, la un stâlp ce era în vârful rugului. 

Dar Morgan era pregătit. Isi încinse sabia, aceea sabie până 
acum invincibilă, cu ajutorul căreia a acordat ajutor atâtor 
nefericiti şi a executat atâtea acte de justiţie rapidă. lar în fiecare 
mână ţinea câte un pistol cu două focuri, a cărui tir era infailibil. 

— A sosit momentul, îi spuse lui Klas. Ai liber la executarea 
planului tău care trebuie să contribuie la obiectivul nostru. In 
momentul decisiv, să fii alături de mine. Tu cunoşti obiectivul 
nostru; nu cumva să îl ratezi! 

— Dă-i drumul, căpitane, răspunse Klas, plin de curaj. Nu vă 
îngrijoraţi de mine, nici de ce voi face. Va fi, cred, spre binele 
nostru, şi nu va dura mult timp; mă voi alătura şi eu la momentul 
potrivit. Cred, de asemenea, că e o nenorocire ce se întâmplă 
acolo sus. Nu vă voi sta în cale, nici pe departe. O secundă după, 
în acelaşi moment în care preotul sacrificator era ocupat cu 
legarea nefericitei Saida la stâlp, Morgan deschise ca o furtună 
poarta prin care preoţii puteau trece de la altar în curte. 

Toţi ochii erau atintiti către rug unde urma să se desfăşoare o 
mare dramă tradiţională. 

Astfel pentru început nu acordară atenţie extraordinarului 
străin, care, din câţiva paşi furioşi şi distribuind formidabile 
lovituri de picior, şi-a făcut drum prin mulţime. Din câteva 
sărituri, el era pe rug. 

Preoţii erau toţi adunaţi, cu tortele aprinse în mâini, gata să 
dea foc. Ei începură să strige speriaţi când văzură un om ce 
escalada edificiul din lemn unde sacrificiul urma să se 
îndeplinească. 

— Inapoi, necredincioşilor, asasini superstitiosi! strigă Morgan 
cu vocea sa tunătoare preoţilor gata să lege la stâlp victima ce 
gemea. Inapoi, departe de aici, mizerabili obraznici! Voi nu o veţi 
mai tortura mult timp pe această inocentă şi dulce creatură. 

Şi, cu lovituri de picior, cu pumnii, într-un elan prodigios, el 

dispersá preotii, care se imprástiará in strigáte de teroare. 
Strigáte teribile rásunau în curte. Preoţi, acoliti, gărzi, servitori ai 
palatului se adunará, înfricoşaţi, în fata altarului, unde statuia 
Zeului Morţii se afla în nişa sa. 

— Klas, la mine! strigă Morgan cu o voce tunătoare ce domina 
totul. Este timpul! 

Preoţii începură din nou să strige; gărzile îşi pregăteau armele; 
dar deodată se auzi un zgomot cu adevărat oribil, un urlet cum 
Diavolul însuşi îl scoate în iad. 

Şi acest urlet pornea din statuia Zeului Morţii. Toţi cei prezenţi 
îşi întoarseră privirile îngrozite spre statuie, crezând într-un 
miracol. 

Strigătele de groază şi de suferinţă se dublară: văzură statuia 
zeului cum începe să se clatine! 

Aceasta se apleca din ce în ce mai mult; şi deodată ea se 
răsturnă cu un zgomot înfricoşător. Klas răsturnase de pe soclul 
său statuia din piatră a Zeului Morţii, insuficient fixată. In 
căderea ei răsunătoare, ea zdrobi o duzină de preoţi si acoliti, în 
timp ce alţii se împrăştiară cu o rapiditate vertiginoasă. 

În mijlocul molozului şi a prafului ridicat se formă un larg pasaj 
de care profită Klas pentru a sări de pe soclu şi a escalada la 
rândul său rugul. 

— Urmează-mă, Klas! îi strigă Morgan, ce văzuse turul de forţă 
şi formidabila lovitură de maestru a fidelului său companion. 
Acesta e momentul; repede la elefant! 

Animalul uriaş era în continuare lângă rug. El a început să 
trâmbiţeze tare când Morgan, purtând-o în braţe pe Saida, sări 
de pe rug în spatele său, urmat îndeaproape de Klas. 

— Rani, spuse Morgan tinerei prințese; elefantul vă cunoaşte. 
Vorbiţi-i! Trebuie să scăpăm de aici! 

Tânăra femeie înţelese ceea ce viteazul căpitan voia de la ea. 
Ea spuse un cuvânt, şi Klas trebui să se cramponeze la rândul 
său pentru a nu cădea. Elefantul cel perspicace a înţeles, la 
rândul său, ce dorea de la el tânăra stăpână. 

Din toate puterile, cu toată viteza, el se repezi spre poarta ce 
dădea spre parc, strivind cu picioarele sale enorme tot ce 
întâlnea în cale. 

Prinţesa, stimulată de vocea, curajul şi ardoarea elefantului 
său favorit, de noblețea şi monstruozitatea acestui animal, 
purtată ca de un uragan, trecu cu viteza fulgerului poarta 
aceasta, ce ducea spre viaţă şi libertate! 

Inainte ca asistenții speriaţi să reuşească să-şi dea seama de 

ce se întâmplase, atât de repede, elefantul era departe. 

Saida îl conducea, la sfaturile lui Morgan, spre pădure unde 
piraţii îi aşteptau. 

Dar urmărirea nu întârzia să se organizeze. Un nor de cavaleri 
înarmaţi se avântară pe urmele fugarilor, şi, cum caii hinduşilor 
sunt mai rapizi ca un elefant, cáláretii se apropiau putin câte 
puţin. 

Fugarii trebuiau să fie ajunşi; Morgan se pregătea să 
folosească pistoalele sale, când, din pădure, izbucniră strigăte 
mari şi puternice de război. 

In aşteptarea lor prelungită, lacob şi Cornelius avansară chiar 
la marginea pădurii, până la locul unde începe câmpia. Ei văzură 
ce se întâmplă şi au înţeles că acesta e momentul în care 
trebuiau să intervină. 

O grindină de gloanţe îi întâmpinară pe hindusi, ce fură 
imediat cuprinşi de panică. 

Au făcut cale întoarsă şi se îndepărtară în galopul cailor, 
departe de acest uragan de proiectile la care nu se aşteptau 
deloc. 

Morgan ajunse într-o clipă în mijlocul fidelilor săi. 

— Maharan?? îi spuse tinerei femei, care, cu lacrimi de 
recunoştinţă în ochi, strângea mâna viteazului şi generosului său 
salvator; nu demult, în junglă, m-ati salvat din faţa unui tigru. Nu 
am uitat aceasta, şi nu o voi uita niciodată. Acum am fericirea, în 
ciuda tuturor dificultăţilor şi a obstacolelor, să vă smulg din 
mâinile crude care, pentru a satisface un obicei barbar, urmau să 
vă sacrifice pe rugul rajahului, soţul vostru decedat. Vă voi 
conduce pe vasul negru. Ca un cavaler loial, vă voi conduce într- 
un loc unde veţi fi de neatins, în afara amenințărilor fanatismului 
superstitios şi la adăpost de alte nenorociri. Probabil astfel voi 
putea să vă plătesc echivalentul serviciilor primite din partea 
voastră. Astfel, nobilă Maharani, căpitanul Morgan, Regele 
Mărilor, înţelege să-şi plătească datoriile de recunoştinţă. 


5 Maharani - apelativ de respect acordat printeselor indiene (rani - 
prescurtare). 

UL E Ies 


Tabel: 
Aventurile piratului Morgan nr. 1-97 


Le Trésor de l'Ile des Pirates - Comoara din insula Piraților 
Le Secret du Vieux Pirate - Secretul bătrânului pirat 

Les deux Capitaines de Pirates - Cei doi cápitani de pirati 
Le Matelot mystérieux - Marinarul misterios 

L'Enigme de l'Ile de Corail - Enigma din insula de corali 

Le Vaisseau noir - Corabia neagră 

Morgan parmi ses ennemis mortels - Morgan printre 


dusmanii sái de moarte 


8. 


L'Expédition meurtriére - Expeditie ucigasá 


9. Aux prises avec le Vaisseau du Diable - In lupta cu vasul 
diavolului 


10. 
11. 


La Citadelle des Forbans - Fortăreața banditilor de mare 
Premier Combat avec le Capitaine Flint - Prima luptă cu 


căpitanul Flint 


12. 
. L'étrange Soldat - Un soldat straniu 

. Le Vaisseau fantôme - Corabia fantomä 

. Dans l'Ouragan, au Cap Horn - In uragan, la capul Horn 
. L'Héroine de Puná - Eroina din Puna 

. Les Chasseurs d'Esclaves - Vânätorii de sclavi 

. Dans les Mers de Chine - Ín marea Chinei 

. Un Million au fond des Mers - Milionul din fundul márii 

. La Lutte pour le Diadéme - Lupta pentru diademá 


Le Naufrage de Morgan - Naufragiul lui Morgan 

21. Chez les Anthropophages - Printre Antropofagi 

22. Au Pays des Célestes - In tara celestilor 

23. Le Testament du Trappeur - Testamentul traperului 

24. La Cage de Fer - Cusca de Fier 

25. Sur le Bücher du Tajah - Pe Rugul rajahului 

26. Les Pirates des lles Soulou - Piratii insulei Soulou 

27.Le Vaisseau Terreur du Forban - Corabia teroare a 
corsarului 

28. La Femme Corsaire - Femeia Corsar 

29. Une Mutinerie dans l'Ile des Pirates - O revoltă în insula 
piratilor 

30. Sur les Cótes d'Angleterre - Pe Coastele Angliei 

31. Le Corsaire mystérieux - Corsarul misterios 

32. Morgan, Roi de la Flibuste - Morgan regele filibustierilor 

33. Les Pirates noirs du Mont du Lion - Piratii negrii din 
muntele Leului 

34. Dans les Solitudes australiennes - Pe plaiurile linistite 
australiene 

35. Au Póle austral - La Polul Sud 

36. Le Goguelin, ou l'Esprit malin du Bord - Spiridusul, sau 
duhul răului la bord — 

37. Dans la Jungle - In junglă 

38. Le Temple des Serpents - Templul Şerpilor 

39. Aux Prises avec les Sarrasins - La abordaj cu sarazinii 

40. Le Palais de la Mort - Palatul mortului 

41. La Ville d'Or de l'Himalaya - Oraşul de Aur din Himalaia 

42. Sur le Navire en feu - Pe Vasul în flăcări 

43. A Bornéo, parmi les Cannibales - In Borneo, printre 
canibalii 

44. Le Navire aux Tâtes de mort - Pe nava Cap de Mort 

45. Les Cartes marines volées - Furtul hărților marináresti 

46. Le Capitaine Noir - Căpitanul Negru 

47. Les Prisonniers des Maoris - Prizonierii maorilor 

48. L'Idole du Feu aux Iles Fidji - Idolul de foc din insulele Fidji 

49. Parmi les Mutins, dans la mer de Glace - Printre rebelii de 
pe marea de gheaţă . 

50. Au Char du Mongol - In Quadriga mongolului 

51. En Guerre contre les Trafiquants d'Esclaves - Rázboi 
contra traficantilor de sclavi 

52. Le Paradis au Pôle austral - Un paradis la Polul Sud 

53. Au bord du Nil, dans la Forét vierge - Pe malul Nilului, prin 
pádurea virgina 

54. En Danger de Mort au Royaume des Aztèques - Ín pericol 
de moarte în regatul aztecilor 

55. Une Heure entre la Vie et la Mort - O oră între viaţă şi 
moarte 

56. Derniers Exploits du Voyage autour du Monde - Ultimele 
peripeții într-o călătorie în jurul lumii 

57. Prisonnier des Espagnols - Prizonierul spaniolilor 

58. Chez le Roi de France - La curtea regelui Franţei 

59. Un Duel dans un Bois d'Orangers - Un duel într-o plantație 
de portocali : 

60. En Route pour Granada - In drum spre Granada 

61. Le Rançonnement de Granada - Un pret de ráscumpárare 
in Granada 

62. La Perte du «Pétrel» - Pierderea ,Petrelului” 

63. Dans la Prairie - In preerie 

64. L'Expédition de Carthagéne - Expeditie in Cartagina 

65. Alliés perfides - Aliati vicleni 

66. Un Traâtre - Trădarea 

67. Flibustiers ennemis - Filibustieri inamici 

68. Les Tresors perdus - Comori pierdute 

69. La Perte du «Saint Louis» - Pierderea vasului „Saint Louis” 

71. Dans le Sillage du Negrier - Pe urmele negrilor 

72. Un Piège au Congo - Capcană în Congo 

73. Morgan, Grand Amiral - Morgan, mare amiral 

76. Le Galion espagnol - Galionul spaniol 

80. Le Capitaine Satan - Căpitanul Satan 

89. Tortuga! Tortuga! - Tortuga! Tortuga! 

94. La Vengeance - Răzbunarea 

96. En Détresse - In primejdie de moarte 

97. Un Assassinat - Un asasinat 

